Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 342

1. Végzi — a gyermek szükségleteit figyelembe vevő — gondozási, nevelési teendőket, figyelemmel kíséri és támogatja a gyermek testi és pszichés fejlődésének folyamatát. A csecsemő- és kisgyermeknevelő-gondozó legyen képes: — a nevelést-gondozást elválaszthatatlan egységnek tekinteni, és akként kezelni, — újszülöttet, csecsemőt, kisgyermeket szakszerűen karra venni, ölben tartani, megetetni, — felismerni a szocializáció és a perszonalizáció törvényszerűségeit a harmonikus személyiségfejlődésben, — átlátni a családi és a bölcsődei szocializáció azonosságait és különbözőségeit, törekedni a két hatás összhangjára, — szeretettel közeledni a rábízott gyermekekhez, nekik teljes biztonságot és elfogadást nyújtani, ezzel megvédeni a gyermeket a fejlődéséből és a különböző élethelyzetekből adódó feszültséginek, frusztrációinak kóros következményeitől, — enyhíteni az anyától való elszakadás fájdalmát, az elszakadás nyomán keletkező félelmeket, szorongásokat, — segíteni az én-tudat fejlődését, felismerve és tiszteletben tartva az egyéni személyiségjegyeket, — átsegíteni a gyermeket fejlődésének nehézségein, felismerni és kielégíteni az egyéni pszichés szükségleteket csoporthelyzetekben is, — felismerni és támogatni a sajátosan (lassabb, gyorsabb tempóban) fejlődő gyermekek szükségleteit, igényeit, csoporthelyzetben is megvalósítani az egyéni bánásmód gyakorlatát, — pozitív minta nyújtásával empátiás, toleráns, elfogadó attitűdöt kialakítani a csecsemőben és a kisgyermekben, — a gyermek egyéniségének tiszteletben tartásával egyidejűleg elfogadtatni a szükséges szociális szabályokat, és ebben a gyermek belátására, viselkedéseinek pozitívumaira építeni, — a szocializációs folyamat részeként elősegíteni a gyermek beszédfejlődését, — inkluzív csoport nevelésére, a csoportban az ép és a speciális szükségletű gyermekek nevelésével kapcsolatos követelmények kielégítésére, — felismerni a fejlődéspszichológiai jellemzőket a gyermek kognitív és érzelmi fejlesztése során, — a pedagógiai és a módszertani ismereteinek adekvát alkalmazására, — felismerni a gyermek fejlődésében a domináns kritikus fejlődési szakaszokat, — bánásmódjában alkalmazkodni az egyes gyermekek érzelmi és kognitív szükségleteihez, — a gyermekek kognitív és emocionális fejlesztése érdekében, alkalmazni különböző tantárgyi és tantárgypedagógiai, anyanyelvi, ének-zenei, természettudományi, vizuális ismereteit, — a helyes artikulációra, a gyermek fejlettségének megfelelő tempójú, tagolt beszédre, — alkalmazni a beszédtanítási és kommunikációs technikákat a speciális szükségletű gyermekek esetében is, — mondókák, versek, mesék érthető, a gyermek érzelmére és értelmére ható előadására, — a képeskönyvek illusztrációiról hangulatosan mesélni, beszélgetni, 2001/149. szám — felismerni a gyermek zenei nevelése, valamint emocionális és kognitív fejlődése közötti kölcsönhatást, — tisztán, a gyermeknek megfelelő hangmagasságon énekelni, a dalok ritmusát pontosan interpretálni, alkalmazni énekes/hangszeres tudását a gyermekek körében, — zenével, ritmikus mozgással stb. fejleszteni a speciális szükségletű gyermekeket, — felismerni a természeti környezet jelentőségét, a gyermekre gyakorolt hatását, — egyszerűen megmagyarázni mindennapos természeti jelenségeket, ezekkel kapcsolatban megnyugtatóan és biztonságot sugárzóan viselkedni a gyermekek körében, — mintaadó viselkedésével, megfelelő magatartási és tevékenységi szokások alakításával a természet szeretetére, gondozására, védelmére nevelni a gyermeket, — a természeti környezet adta lehetőségek felhasználásával fejleszteni a speciális szükségletű gyermeket, — felismerni a gyermekek manipulációs késztetéseit és elismerni a vizuális környezet jelentőségét a gyermek fejlődésében, — alkalmazni különböző, célzottan fejlesztő technikákat speciális szükségletű gyermekek esetében, — alkalmazni a fürdetés és pelenkázás, öltöztetés helyes menetének szabályait, az egyes részműveletek egymást követő sorrendjét és helyes kivitelezésének technikáját, — minden gondozási tevékenységet úgy végezni, hogy tudja: a csecsemőnek és a kisgyermeknek önmagával kapcsolatos attitűdjét, beállítódását, viszonyulását, és felnőttekkel való kapcsolatát meghatározza a mód, ahogyan testi és pszichés szükségleteit kielégíti a környezete, — figyelembe venni a gyermek mozgásfejlődését és természetes mozgásigényét, a pelenkázás, öltöztetés, valamint fürdetés során megítélni, hogy a fejlődés folyamán a gondozási műveletek közben milyen szintű együttműködésre és önállóságra számíthatnak a csecsemő és kisgyermek részéről, — arra, hogy a gyermek öltöztetése, fürdetése közben beszéddel is kövesse a gyermek érdeklődését, és ezzel elősegítse ismereteinek gazdagodását, — megnevezni és alkalmazni a felnőtt tevékenységének azokat az elemeit, melyek segítik a gyermek kompetenciájának alakulását, és hozzájárulnak ahhoz, hogy a gyermek örömmel vegyen részt a gondozási műveletekben, örömét lelje önállóságában, fejlődésében, — a szobatisztaság kialakulásának folyamatában meghatározni a felnőtt szerepét, felmérni a folyamat sürgetésének későbbi következményeit személyre szólóan, tapintatosan támogatni a kisgyermeket ezen a területen, — a szobatisztaság zavarainak megelőzésére és korrektív beavatkozásokra, a szülőkkel való szoros együttműködés révén, — ismertetni a szabadban való mozgás-játék személyiségfejlesztő hatását, a levegőzés és napsugárzás hatását a gyermek fejlődésére, — felismerni a levegőzés adta lehetőségeket, és tudni a gyermek figyelmét a tágabb környezet felé fordítani, — alkalmazni a csecsemők és a kisgyermekek korszerű táplálkozásának alapelveit, — összefoglalni a mellről, illetve a cumiról való elválasztás általános menetét, meghatározni az új ételek bevezetésének ideális időpontját és módját, — alkalmazni a csecsemők és kisgyermekek étkezéséhez szükséges, az aktív részvételt és a gyerekek önállóságát segítő eszközöket, módszereket, — a kisgyermeket helyesen támogatni az önálló étkezés elsajátításának folyamatában, az étkezéssel kapcsolatos szabályok megtanulásában, — felismerni az étkezés jelentőségét, mint ösztönszükséglet kielégítésének a személyiség fejlődésében speciális szükségletű gyermekek esetében, — felismerni és elfogadni a csecsemők és kisgyermekek között meglévő ízlésbeli, új ízek, új technika fogadásában megnyilvánuló, az önállóság fejlődésében megmutatkozó egyéni különbségeket, — leküzdeni az egy-egy új technika bevezetésekor fellépő nehézségeket, — felismerni és megérteni az étkezési zavarok okait, — felismerni az étel erőszakolásának vagy más negatív gondozói magatartásnak a hatását, alkalmazni azokat az eljárásokat, amelyek segítségével ezek megszüntethetők, enyhíthetők, — szakszerűen meghatározni az alvás élettani jelentőségét, a különböző korú gyermekek átlagos alvásigényét és ritmusát, valamint a lehetséges egyéni különbséget, illetve az alvás zavarainak lélektani hátterét ismerni és megfogalmazni, — teljesíteni a szobában altatással kapcsolatos teendőit (szellőztetés, a korábban ébredő gyermekek játéktevékenységének biztosítása).

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes